5.10.2022
DA
Den Europæiske Unions Tidende
L 258/299
Forebyggelse og håndtering af interessekonflikter samt gennemsigtighed 14.
anerkender instituttets eksisterende foranstaltninger til og igangværende bestræbelser på at sikre gennemsigtighed, forebyggelse og håndtering af interessekonflikter og på at sikre beskyttelse af whistleblowere; bemærker, at instituttet har offentliggjort erklæringer om interessekonflikter og CV'er for sine bestyrelsesmedlemmer og sin øverste ledelse på sit websted;
15.
bemærker, at instituttet rapporterede om én whistleblowersag i 2019, og at de interne regler blev anvendt; bemærker, at instituttets whistleblowerpolitik endnu ikke er tilpasset Europa-Parlamentets og Rådets direktiv (EU) 2019/1937 (2); opfordrer instituttet til at sikre fuld tilpasning i forbindelse med den næste revision af politikken;
16.
bemærker med hensyn til opfølgningen på decharge for 2019, at instituttet i 2020 indledte processen med at gennemgå instituttets VIF'ers anvendelse af principperne for god forvaltningspraksis; Intern kontrol
17.
bemærker, at 28 af de 69 anbefalinger i forbindelse med opfølgningsrevisionen ifølge instituttets interne revisions­ funktions rapport er blevet afsluttet, syv udestående anbefalinger er blevet nedgraderet, og én udestående anbefaling vedrørende forvaltning af IT-adgang efter IT-revisionen i 2016 er blevet opgraderet til kritisk; opfordrer instituttet til at tage denne kritiske risiko i betragtning i sin vurdering af det interne kontrolsystem som en potentiel svaghed i princip 11;
18.
bemærker, at der ikke blev konstateret væsentlige svagheder i nogen af instituttets interne kontrolsystemkom­ ponenter, som kunne bringe opfyldelsen af operationelle, finansielle eller kontrolmæssige mål i fare og forhindre direktøren i at underskrive sin forvaltningserklæring; bemærker imidlertid, at der er behov for yderligere forbedringer med hensyn til princip 12 og 17, som falder ind under kategori 2, navnlig ved at reducere forsinkelsen i det planlagte tempo i gennemførelsen af de udestående anbefalinger og ved at reducere kommunikationstiden for de korrigerende foranstaltninger, der blev truffet i 2020; Reaktion på covid-19 og forretningskontinuitet
19.
bemærker, at instituttets bestyrelse i maj 2020 besluttede at mobilisere 60 mio.
EUR af instituttets ikketildelte midler til yderligere at støtte studerende, iværksættere og innovatorer, der var berørt af den globale spredning af covid-19; bemærker, at instituttets kriseberedskabsinitiativ (CRI) støttede nye projekter og satsninger som reaktion på covid19-pandemien via venturestøtteinstrumenterne, som ydede målrettet støtte til satsninger med stor indvirkning og vækstpotentiale, vækstvirksomheder og små og mellemstore virksomheder samt projekter som reaktion på pandemien, der genererede og gennemførte kortsigtede innovative indsatsprojekter, som direkte imødegik covid19-pandemien; Øvrige bemærkninger
20.
glæder sig over den indsats, instituttet gjorde i 2020 for fortsat at forbedre sin tilstedeværelse på de sociale medier og sin strategi for bæredygtig udvikling;
21.
bemærker instituttets gennemførelsesproces for den generelle informationssikkerhedspolitik, herunder de informations- og kommunikationsteknologiske aspekter af cybersikkerhed; bemærker, at det vigtigste resultat af vejledningen og gennemførelsen af dette program indtil videre er, at instituttet ikke har indberettet nogen cybersikkerhedshændelser;
22.
minder om vigtigheden af at øge digitaliseringen af instituttet med hensyn til interne operationer og forvaltning, men også med henblik på at fremskynde digitaliseringen af procedurerne; understreger nødvendigheden af, at instituttet fortsat er proaktivt i denne henseende med henblik på for enhver pris at undgå en digital kløft mellem agenturerne; henleder imidlertid opmærksomheden på behovet for at træffe alle nødvendige sikkerhedsforanstaltninger for at undgå enhver risiko med hensyn til onlinesikkerheden af de behandlede oplysninger; opfordrer instituttet til at fremskynde udviklingen af sin cybersikkerhedspolitik og til at underrette dechargemyndigheden, når den er tilendebragt;
(2) Europa-Parlamentets og Rådets direktiv (EU) 2019/1937 af 23. oktober 2019 om beskyttelse af personer, der indberetter overtrædelser af EU-retten (EUT L 305 af 26.11.2019, s. 17).